ผู้ว่า “ททท.” เตรียมชง “เราเที่ยวด้วยกัน” เฟส 5 เข้าครม. 28 พ.ย.นี้
"ยุทธศักดิ์ สุภสร" เตรียมเสนอเราเที่ยวด้วยกันเฟส 5 จำนวน 1.5 ล้านสิทธิ์ ใช้งบประมาณ 5,400 ล้านบาท และมาตรการกระตุ้นเศรษฐกิจตามนโยบายฟื้นประเทศด้วยการท่องเที่ยว ใช้งบประมาณอีก 3,000 ล้านบาท ก่อนเข้าครม. วันที่ 28 พ.ย.65 
"ยุทธศักดิ์ สุภสร" เตรียมเสนอเราเที่ยวด้วยกันเฟส 5 จำนวน 1.5 ล้านสิทธิ์ ใช้งบประมาณ 5,400 ล้านบาท และมาตรการกระตุ้นเศรษฐกิจตามนโยบายฟื้นประเทศด้วยการท่องเที่ยว ใช้งบประมาณอีก 3,000 ล้านบาท ก่อนเข้าครม. วันที่ 28 พ.ย.65
15 พ.ย. 2565

นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า วันนี้ นายพิพัฒน์ รัชกิจประการ รมว.ท่องเที่ยวและกีฬา ได้ส่งเรื่องที่จะขอจัดสรรงบกระตุ้นเศรษฐกิจจำนวน 8,700 ล้านบาท ไปให้ นายอาคม เติมพิทยาไพสิฐ รมว.คลัง พิจารณาเรียบร้อยแล้ว ประกอบด้วย โครงการเราเที่ยวด้วยกัน เฟส 5 จำนวน 1.5 ล้านสิทธิ์ ใช้งบประมาณ 5,400 ล้านบาท และมาตรการกระตุ้นเศรษฐกิจตามนโยบายฟื้นประเทศด้วยการท่องเที่ยว ใช้งบประมาณอีก 3,000 ล้านบาท
“ตามไทม์ไลน์จะต้องส่งงบพิจารณาเพิ่มเติม ทั้งส่วนของขวัญปีใหม่และงบที่จะใช้กระตุ้นเศรษฐกิจให้กระทรวงการท่องเที่ยวและกีฬาภายในวันที่ 22 พ.ย.65 ก่อนที่จะเข้าสู่คณะรัฐมนตรี (ครม.) ในวันที่ 28 พ.ย.65” นายยุทธศักดิ์ กล่าว
สำหรับโครงการเราเที่ยวด้วยกัน เฟส 5 จะสามารถเริ่มเร็วที่สุดเดือน ธ.ค.65 ซึ่งอยากให้วันสิ้นสุดโครงการครอบคลุมถึงวันที่ 30 เม.ย.66 ส่วนมาตรการกระตุ้นเศรษฐกิจ วางแผนไว้ว่าจะมีระยะเวลาประมาณ 6 เดือน เพื่อเป็นการกระตุ้นในช่วงแรก อย่างที่ทุกคนกังวลเรื่องภาวะเศรษฐกิจโลกถดถอย เนื่องจากคนยังเดินทางในช่วงนี้จนถึงปลายเดือนมี.ค.66 ที่เป็นช่วงฤดูหนาว แต่หลังจากนั้นไป จะเป็นช่วงฤดูร้อน จึงจำเป็นต้องเพิ่มโปรโมชั่น